

ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กรกฎาคม ๒๕64

เรื่อง ขอความร่วมมือประชาสัมพันธ์การเปลี่ยนแปลงข้อมูลบัญชีเงินฝากธนาคารของผู้มีสิทธิรับเงินเบี้ยยังชีพผู้สูงอายุและเงินเบี้ยความพิการที่รับเงินผ่านบัญชีเงินฝากธนาคารธนชาต

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมบัญชีกลาง ที่ กค 0412.6/031993  
ลงวันที่ 19 กรกฎาคม 2564 จำนวน 1 ชุด

ด้วยกรมบัญชีกลางแจ้งว่า ธนาคารทหารไทย จำกัด (มหาชน) ได้ควบรวมกิจการกับธนาคาร ธนชาต จำกัด (มหาชน) และได้เปลี่ยนชื่อเป็นธนาคารทหารไทยธนชาต จำกัด (มหาชน) ตั้งแต่วันที่ 6 พฤษภาคม 2564 นั้น ในการนี้ กรมบัญชีกลางได้ขอให้กรมส่งเสริมการปกครองท้องถิ่นแจ้งหน่วยงาน ที่เกี่ยวข้องประชาสัมพันธ์ให้ผู้มีสิทธิรับเงินเบี้ยยังชีพผู้สูงอายุและเงินเบี้ยความพิการที่รับเงินผ่านบัญชีเงินฝากธนาคารธนชาต จำกัด (มหาชน) ดำเนินการ ดังนี้

1. นำสมุดบัญชีเงินฝากธนาคารธนชาตพร้อมบัตรประจำตัวประชาชนไปติดต่อสาขาธนาคารทหารไทยธนชาต จำกัด (มหาชน) เพื่อขอรับเลขที่บัญชีเงินฝากธนาคารใหม่

2. แจ้งเปลี่ยนเลขที่บัญชีเงินฝากธนาคารใหม่ที่ได้รับตามข้อ 1 จากธนาคารทหารไทย ธนชาต จำกัด (มหาชน) โดยนำสมุดบัญชีเงินฝากธนาคารทหารไทยธนชาต จำกัด (มหาชน) ที่ได้รับไปติดต่อองค์การบริหารส่วนตำบลหรือเทศบาลที่ผู้มีสิทธิได้ลงทะเบียนขอรับเงินเบี้ยยังชีพผู้สูงอายุและเงินเบี้ยความพิการไว้ ภายในวันที่ 31 ตุลาคม 2564 เพื่อให้เจ้าหน้าที่แก้ไขเป็นข้อมูลบัญชีเงินฝากธนาคารใหม่ให้ถูกต้องเป็นปัจจุบัน

กรมส่งเสริมการปกครองท้องถิ่นพิจารณาแล้ว เพื่อให้การดำเนินการดังกล่าวเป็นไปด้วย ความเรียบร้อย ขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์การเปลี่ยนแปลงข้อมูล บัญชีเงินฝากธนาคารของผู้มีสิทธิรับเงินเบี้ยยังชีพผู้สูงอายุและเงินเบี้ยความพิการที่รับเงินผ่านบัญชีเงินฝากธนาคารธนชาตดังกล่าว กรณีที่ผู้มีสิทธิไม่สะดวกในการดำเนินการ สามารถใช้บัญชีธนาคารอื่นที่มีอยู่ไปดำเนินการหรือมอบอำนาจให้ผู้รับมอบอำนาจ ดำเนินการเปลี่ยนแปลงการรับเงินเป็นบัญชีธนาคารอื่นได้ ณ สถานที่ทำการขององค์กรปกครองส่วนท้องถิ่น หรือสถานที่ที่องค์กรปกครองส่วนท้องถิ่นกำหนด เพื่อให้ผู้มีสิทธิได้รับเงินเบี้ยยังชีพผู้สูงอายุและเงินเบี้ยความพิการได้อย่างต่อเนื่องต่อไป

จึงเรียนมาเพื่อโปรดพิจารณา

## ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ .....................

ผอ. กพส. .................

ผอ.กง.พศ..................

หน.ฝ. .......................

จนท. ..........................

.......................................

จนท........................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ ๔๑๓1 , 4132